ประกาศกรมสรรพสามิตเรื่องหลักเกณฑ์ วิธีการ และเงื่อนไขการขออนุญาตและการออกใบอนุญาตซื้อใบยาแห้งและการทำบัญชี[๑] อาศัยอำนาจตามความในมาตรา ๑๖๑แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์วิธีการ และเงื่อนไขการขออนุญาตและการออกใบอนุญาตซื้อใบยาแห้ง และการทำบัญชีไว้ดังต่อไปนี้ข้อ๑ ผู้ใดประสงค์จะซื้อใบยาแห้งต้องมีคุณสมบัติอย่างใดอย่างหนึ่ง ดังต่อไปนี้(๑)เป็นผู้ประกอบอุตสาหกรรมผลิตยาสูบ(๒) เป็นนิติบุคคล ซึ่งจดทะเบียนตามกฎหมายไทยมีผู้ถือหุ้นสัญชาติไทยไม่น้อยกว่าร้อยละห้าสิบของจำนวนหุ้นทั้งหมดและมีจำนวนทุนรวมหุ้นที่ชำระแล้วไม่ต่ำกว่าสองล้านบาทโดยมีวัตถุประสงค์เกี่ยวกับการค้าใบยา(๓)เป็นสหกรณ์ที่มีวัตถุประสงค์เกี่ยวกับการผลิตยาสูบ หรือการค้าใบยาข้อ๒ ผู้ใดประสงค์จะซื้อใบยาแห้งให้ยื่นคำขออนุญาตซื้อใบยาแห้งต่อเจ้าพนักงานสรรพสามิตตามแบบ ภส. ๐๘ -๑๐ ท้ายประกาศนี้ พร้อมด้วยเอกสารหรือหลักฐาน ณ สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สำนักงานใหญ่ของผู้ขออนุญาตตั้งอยู่หรือผ่านระบบเครือข่ายอินเทอร์เน็ตที่เว็บไซต์กรมสรรพสามิตhttp:// ก่อนซื้อใบยาแห้งใบอนุญาตซื้อใบยาแห้งให้เป็นไปตามแบบภส. ๐๘ - ๑๑ ท้ายประกาศนี้ข้อ๓ เมื่อเจ้าพนักงานสรรพสามิตได้รับคำขอใบอนุญาตแล้วให้ตรวจสอบรายละเอียดในคำขอ เอกสารและหลักฐานว่ามีความถูกต้องและครบถ้วนหรือไม่ในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารหรือหลักฐานไม่ถูกต้องหรือไม่ครบถ้วนให้เจ้าพนักงานสรรพสามิตแจ้งเป็นหนังสือให้ผู้ยื่นคำขอแก้ไขเพิ่มเติมคำขอจัดส่งเอกสารหรือหลักฐานให้ถูกต้องและครบถ้วนภายในระยะเวลาที่เจ้าพนักงานสรรพสามิตกำหนดในกรณีที่ผู้ยื่นคำขอไม่แก้ไขเพิ่มเติมคำขอหรือไม่จัดส่งเอกสารหรือหลักฐานให้ถูกต้องและครบถ้วนภายในกำหนดเวลาตามวรรคสองให้ถือว่าผู้ยื่นคำขอทิ้งคำขอ และให้เจ้าพนักงานสรรพสามิตแจ้งเป็นหนังสือให้ผู้ยื่นคำขอทราบในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารและหลักฐานถูกต้องและครบถ้วน ให้เจ้าพนักงานสรรพสามิตพิจารณาเพื่อออกใบอนุญาตซื้อใบยาแห้งต่อไปข้อ๔ ในกรณีที่เจ้าพนักงานสรรพสามิตมีคำสั่งออกใบอนุญาตซื้อใบยาแห้งให้แจ้งคำสั่งดังกล่าวแก่ผู้ยื่นคำขอใบอนุญาตผู้อยู่เฉพาะหน้าด้วยวาจาส่วนผู้ที่มิได้อยู่เฉพาะหน้าให้แจ้งโดยส่งไปรษณีย์ลงทะเบียนตอบรับและให้มารับใบอนุญาตซื้อใบยาแห้งภายในสามสิบวันนับแต่วันที่ได้รับแจ้ง หากไม่มารับใบอนุญาตภายในกำหนดเวลาให้ถือว่าสละสิทธิการเป็นผู้ได้รับใบอนุญาตซื้อใบยาแห้งเมื่อผู้ยื่นคำขอใบอนุญาตมารับใบอนุญาตภายในกำหนดเวลาตามวรรคหนึ่งแล้วให้เจ้าพนักงานสรรพสามิตแจ้งการอนุญาต พร้อมแนบสำเนาใบอนุญาตซื้อใบยาแห้งให้กรมสรรพสามิตสำนักงานสรรพสามิตภาคและสำนักงานสรรพสามิตพื้นที่ที่เป็นสถานที่รับซื้อใบยาแห้งทราบในกรณีที่เจ้าพนักงานสรรพสามิตมีคำสั่งไม่ออกใบอนุญาตซื้อใบยาแห้งให้แจ้งคำสั่งดังกล่าวเป็นหนังสือให้ผู้ยื่นคำขอใบอนุญาตทราบ ทั้งนี้ ให้ระบุเหตุผลของการไม่อนุญาตรวมทั้งแจ้งสิทธิอุทธรณ์การยื่นคำอุทธรณ์และระยะเวลาสำหรับการอุทธรณ์ให้ผู้ยื่นคำขอทราบด้วยข้อ๕ ใบอนุญาตซื้อใบยาแห้งต้องมีข้อกำหนดดังต่อไปนี้(๑) ผู้ได้รับใบอนุญาตซื้อใบยาแห้ง ต้องแจ้งวัน เวลา และสถานที่รับซื้อใบยาแห้งต่อเจ้าพนักงานสรรพสามิตณสำนักงานสรรพสามิตพื้นที่ที่เป็นสถานที่รับซื้อใบยาแห้งแต่ละแห่งไม่น้อยกว่าสามวันก่อนทำการรับซื้อใบยาแห้งในแต่ละฤดูการผลิต(๒) ผู้ได้รับใบอนุญาตซื้อใบยาแห้งต้องยินยอมให้เจ้าพนักงานสรรพสามิตเข้าตรวจสถานที่รับซื้อใบยาแห้งให้ความร่วมมือและปฏิบัติตามคำแนะนำของเจ้าพนักงานสรรพสามิตซึ่งปฏิบัติตามหน้าที่(๓) ผู้ได้รับใบอนุญาตซื้อใบยาแห้งกรณีมิได้ทำการซื้อใบยาแห้งด้วยตนเองต้องมอบหมายให้ผู้อื่นทำการรับซื้อใบยาแห้งแทนและต้องมีเอกสารการมอบหมายหรือแต่งตั้งให้ดำเนินการรับซื้อใบยาแห้งแทนเพื่อแสดงต่อเจ้าพนักงานสรรพสามิต ณ สถานที่รับซื้อใบยาแห้ง(๔) ผู้ได้รับใบอนุญาตซื้อใบยาแห้งต้องจัดทำบัญชีประจำวันแสดงรายละเอียดการซื้อใบยาแห้งโดยแยกตามพันธุ์ใบยาแห้งที่รับซื้อตามแบบ ภส. ๐๘ - ๑๒ท้ายประกาศนี้ โดยลงบัญชีให้แล้วเสร็จภายในสามวันนับแต่วันที่เกิดรายการและเก็บรักษาไว้ณสำนักงานของผู้ได้รับใบอนุญาตที่เป็นสถานที่รับซื้อใบยาแห้งแต่ละแห่งเพื่อให้เจ้าพนักงานสรรพสามิตตรวจสอบ(๕) ผู้ได้รับใบอนุญาตซื้อใบยาแห้งต้องทำงบเดือนการซื้อใบยาแห้งตามแบบภส. ๐๘ - ๑๓ ท้ายประกาศนี้และนำส่งเจ้าพนักงานสรรพสามิต ณสำนักงานสรรพสามิตพื้นที่ที่เป็นสถานที่รับซื้อใบยาแห้งแต่ละแห่งหรือผ่านระบบเครือข่ายอินเทอร์เน็ตที่เว็บไซต์กรมสรรพสามิตhttp:// ภายในวันที่สิบห้าของเดือนถัดไปข้อ๖ ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วันที่ ๒๙ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. แบบคำขอใบอนุญาตซื้อใบยาแห้ง ตามมาตรา ๑๖๑แห่งพระราชบัญญัติภาษีสรรพสามิต พ.ศ. ๒๕๖๐ ภส. ๐๘ - ๑๐๒ใบอนุญาตซื้อใบยาแห้ง ภส. ๐๘ - ๑๑๓.บัญชีประจำวันการรับซื้อใบยาแห้ง ตามมาตรา ๑๖๑ แห่งพระราชบัญญัติสรรพสามิต พ.ศ. ๒๕๖๐ภส.๐๘ - ๑๒๔.งบเดือนการซื้อใบยาแห้งตามมาตรา ๑๖๑ แห่งพระราชบัญญัติภาษีสรรพสามิต พ.ศ. ๒๕๖๐ ภส.๐๘- ๑๓(ดูข้อมูลจากภาพกฎหมาย)พัชรภรณ์/จัดทำ๕ ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๖๘(เล่มที่ ๒)/๒๔ พฤษภาคม ๒๕๖๑